Kinderporno: Beskuldigde ‘te oud’ vir tronkJohannes Kleinhans Kleinhans is in Januarie verlede jaar tot 15 jaar tronkstraf gevonnis nadat hy vroeër skuldig bevind is op 95 aanklagte van onder meer seksuele aanranding en die besit en vervaardiging van kinderpornografie. Times Live berig dat die Wes-Kaapse hooggeregshof intussen verlede week Kleinhans se vonnis tot ‘n effektiewe vier jaar tronkstraf verminder het. Die hof het hom tot agt jaar tronkstraf gevonnis waarvan vier jaar opgeskort is. Volgens die berig het die hof Kleinhans se vonnis verminder aangesien die langer vonnis nie “menslik” is nie en die ander hof die “die erns van die oortredings oorbeklemtoon het.” Kleinhans was ten tyde van sy arrestasie in 2009 ŉ prominente sakeman en direkteur en uitvoerende hoof van verskeie maatskappye. Kleinhans het drie meisies seksueel aangerand en daarna naakfoto’s van hulle geneem. Hy het glo vir twee van die meisies Christelike boeke gekoop nadat hy hulle afgeneem het. Kleinhans het ook ŉ huis gehuur wat hy met drank, pornografie en kondome toegerus het vir sy drie slagoffers. BRON: Times Live